Diari Oficial de la Generalitat Valenciana


Sumari del DOGV 1469, del 24-01-1991 (1991/820056)

RESOLUCIÓ del Conseller d'Obres Públiques, Urbanisme i Transports, de 30 de novembre de 1990, per la qual s'aprova definitivament la Revisió del Pla General d'Ordenació Urbana del terme municipal d'Orihuela (Alacant) en allò que fa referència al sol urbanitzable, amb les rectificacions següents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1469

Data del DOGV
:   24-01-1991

Secció del DOGV
:   ALTRES DISPOSICIONS

Número del document
:   1991/820056


Data del document
:   30-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 30 de novembre de 1990, per la qual aprova definitivament la revisió del Pla General d'Ordenació Urbana del terme municipal d'Orihuela (Alacant) en allò que fa referència al sòl urbanitzable, amb les rectificacions següents.  
Vist el projecte de revisió del pla general d'ordenació urbana d'Orihuela (Alacant), pel que fa a sòl urbanitzable.  
Vist que amb data 19 de desembre de 1989 el Ple de l'Ajuntament acordà aprovar inicialment el projecte de revisió del pla general d?ordenació urbana del terme municipal d'Orihuela i sotmetre l?expedient a informació pública durant el termini d'un mes.  
Vist que amb data 26 de desembre de 1989 fou publicat en el número 294 del BOP i en els diaris «La Verdad» i «Información», en les seues edicions de dies 26 i 28 de desembre de 1989, respectivament, a l?efecte d'informació pública.  
Vist que durant el període d'informació pública es realitzaren 177 al·legacions, de les quals foren estimades 15, estimades parcialment i desestimades 153.  
Vist que amb data 7 de juny de 1990 el Ple de l?Ajuntament aprovà provisionalment l'esmentat projecte de revisió.  
Vist que la Comissió Territorial d'Urbanisme d'Alacant, en sessió de 25 de juliol de 1990 acordà aprovar definitivament la revisió del pla general d?ordenació urbana d'Orihuela, pel que fa al sòl urbanitzable i No Urbanitzable i suspendre'n l'aprovació en el sòl urbanitzable fins que s'esmenaren cinc (5) deficiències que es precisaven.  
Vist que amb data 24 d'octubre de 1990 l'ajuntament presentà una nova documentació amb la qual esmenava les deficiències assenyalades, aprovada en sessió plenària municipal de 23 d'octubre de 1990.  
Vist que la Comissió Territorial d'Urbanisme d'Alacant, en sessió de 13 de novembre de 1990 acordà emetre un informe favorable sobre la nova documentació aprovada pel Ple de l?Ajuntament i va considerar complertes les deficiències números 1 (grafiat i programació dels sistemes generals d'espais lliures), 4 (ubicació de les dotacions i equipaments de la zona costanera) i 5 (compliment de les condicions incloses en els informes del Servei de Costes del Ministeri d'Obres Públiques i Urbanisme i de la Direcció General de Patrimoni de la Conselleria de Cultura, Educació i Ciència) i esmenar els números 3 (dimensions de l'oferta de sòl) i 6 (sòl urbanitzable no programat, PAU 6) en què s'ha emès un nou informe per l'Agència del Medi Ambient de la Conselleria d?Administració Pública on s'indiquen les mesures correctores que podran dur-se a terme per tal de minimitzar l'impacte que produeix la instal·lació i la urbanització d'un camp de golf a la zona a què es fa referència, cosa per la qual pot admetre?s la proposta de classificació d'aquest sòl continguda en el document elaborat i aprovat per l'ajuntament, sempre que s'hi recullen les mesures correctores assenyalades per l?Agència del Medi Ambient.  
Atés que les modificacions introduïdes per l'Ajuntament d'Orihuela no es consideren substancials ja que no afecten l?estructura general i orgànica del territori ni el model territorial, cosa per la qual no cal obrir un nou període d'informació pública, per aplicació del que disposa l'article 132.3 del Reglament de Planejament.  
Atés que les circumstàncies que justifiquen la Revisió del pla general d'ordenació urbana d'Orihuela es deuen al fet que el seu terme municipal és, no solament el de més extensió superficial de la província d'Alacant, sinó el segon de tota la Comunitat Valenciana. Contrasta amb aquesta dada quantitativa el nivell de regulació del territori mitjançant instruments d'ordenació urbanística, que és francament escàs i, en, tot cas, puntual i fragmentat.  
Entre 1957 i 1959 es redactà el primer pla general d'ordenació urbana homologat amb la Llei del Sòl de 1956. En 1973 s'aprovà una revisió del pla general d'ordenació urbana de 1957, que pretenia, d'una banda, rebaixar un poc les intensitats, i d'altra, regular, encara que només fóra normativament, l?edificació en unes altres àrees del terme municipal diferents de la ciutat d'Orihuela.  
La realitat a Orihuela ha anat molt per davant de l?ordenació urbanística, i s'ha desplegat planejament en un àmbit inferior i edificació, amb suport d'aquest planejament o no, en diverses zones del territori municipal. Queden, d'altra banda, nombroses àrees sense enquadrar en l?àmbit de cap planejament, cosa que no impedeix l?execució d'activitats urbanístiques en aquestes (les pedanies o nuclis urbans. en el camp).  
La conseqüència de les circumstàncies esmentades es una falta total d'estructura urbanística del territori municipal, en el qual es despleguen una sèrie d?actuacions urbanístiques puntuals i desagregades, sense relació entre elles i sense obeir a cap planificació prèvia amb una visió territorial de conjunt. Es, per tant, necessària la revisió del pla general d'ordenació urbana d'Orihuela, atesa la necessitat de regular amb un enfocament global i coherent en l?àmbit territorial les diferents activitats i usos del sòl, de manera que aquests orienten amb la intenció de fer prevaldre l?interés general sobre els interessos particulars.  
Atés que, segons que estableixen els articles 49.1, següents i concordants de la Llei del Sòl, els articles 123, següents i concordants, i també l'article 157 i següents del Reglament de Planejament s'han complert totes les prescripcions legals sobre la tramitació i la revisió realitzada s'ha ajustat a les mateixes disposicions enunciades per a la seua formació i aprovació.  
Atès que, en aplicació dels articles mencionats, s'ha seguit el procediment establert en els articles 40 i 41 de la Llei del Sòl i els concordants del Reglament de Planejament.  
Atès que el senyor Conseller d'Obres Públiques, Urbanisme i Transports és competent per a aprovar definitivament aquest pla general, per aplicació del que disposa l'article 40.1.b) de la Llei del Sòl, en relació amb l'article 3 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i altres de pertinent aplicació,  
Resolc: Aprovar definitivament la revisió del pla general d?ordenació urbana del terme municipal d'Orihuela (Alacant) en allà que fa referència al sòl urbanitzable, amb les rectificacions següents:  
1) Hauran d'introduir-se en la normativa les mesures correctores indicades en l'Informe de l?Agència del Medi Ambient de la Conselleria d?Administració Pública, pel que fa al sector R-1 del sòl urbanitzable Programat- primer quadrienni (anteriorment PAU- 6).  
2) Haurà de completar-se la redacció del paràgraf 2n. de l'article 116 (Règim Transitori) de les Normes Urbanístiques i afegir-s'hi el paràgraf 3r. en els termes següents:  
Amb aquesta finalitat, les activitats enumerades tindran el caràcter d'interés públic exclusivament en aquestes àrees de sòl urbanitzable No Programat ja que es tracta d'usos compatibles previstos en les determinacions dels programes d'actuació urbanística corresponents.  
En l?eventual revisió del programa d'actuació, es podrà considerar prioritària la tramitació dels sectors del sòl urbanitzable No Programat que hagueren realitzat la instal·lació dels camps de golf.»  
L?aprovació tindrà efecte quan l'ajuntament done compte a aquest Conseller d'haver-se introduït en el pla general d?ordenació urbana les rectificacions oportunes per tal d?esmenar les deficiències assenyalades, segons que estableix l'article 132 del Reglament de Planejament en l'apartat 3.  
Contra aquesta resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la notificació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la notificació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 30 de novembre de 1990. - El Conseller d'Obres Públiques, Urbanisme i Transports: Eugenio Burriel de Orueta.